Torinlaidan teatteritalon ovat suunnitelleet Pehr Johan Gylich ja Carl Ludvig Engel.
**Turun ruotsalainen teatteri** (ruots. ***Åbo Svenska Teater***, ÅST) on Turussa Kauppatorin laidalla sijaitseva Suomen vanhin teatteri. Teatterin ohjelmisto esitetään ruotsiksi, suuremmissa tuotannoissa on tekstitys suomeksi.

Teatterin johtajana on elokuusta 2016 toiminut Jukka Aaltonen.

Teatterin ohjelmisto
--------------------

Turun ruotsalaisen teatterin ensimmäinen näytelmä, B. J. Marsollierin *Gubben i Bergsbyggden*, esitettiin 21. tammikuuta 1839. Teatterin toiminta on ollut katkeamatonta myös sota-aikana.

Teatteri tunnetaan erityisesti musikaaleista, kuten *Urinetown*, *La cage aux folles*, *Annie Get Your Gun*, *I Love You You’re Perfect*, *Now Change*, *The Rocky Horror Show*, *Hello, Dolly!* ja *Cabaret*. Kaikki näytelmät esitetään ruotsiksi, mutta useista näytelmistä on tehty suomenkielinen juoniselostus.

Teatterin toistaiseksi suurin menestys on ollut vuosina 2010–2012 esitetty Georg Malviuksen ohjaama *Les Misérables*. Esitys sai ensi-iltansa 23.9.2010 ja saavutti yhteensä 45 000 katsojaa.

Teatterirakennus
----------------

Teatterin puurakenteinen rakennus tuhoutui Turun palossa 1827. Nykyisen uusklassismia edustavan vuonna 1839 valmistuneen teatterirakennuksen suunnitteli arkkitehti Pehr Johan Gylich ja julkisivun Carl Ludvig Engel. Saliin tuli 550 istumapaikkaa ja salonkiin kaksi riviä aitioita. Teatterissa ei ollut alkuun riittävää lämmitystä, sisäpuolen lämpötila oli talvisin lähes yhtä kylmä kuin ulkonakin. Avajaisvuonna teatterissa järjestettiin 42 teatterinäytäntöä ja 11 konserttia. Suosion jatkuminen mahdollisti uusien tulisijojen rakentamisen.

Vuonna 1881 talossa oli paha tulipalo, joka lähes lopetti rakennuksen toiminnan teatterina. Koko sisustus paloi ja osa pihanpuolen seinistä sortui. Arkkitehti C. J. von Heideken palkattiin tekemään suunnitelma paikan uudelleen rakentamiseen. Teatteri aukesi uudestaan loppuvuodesta 1882. Moni oli tottunut sisustuksen punaisen, kultaisen ja valkoisen sävyttämiin väreihin, ja uusi hieman värittömämpi interiööri herätti tyytymättömyyttä. Vuonna 1897 maalattiin sisusta uudelleen paloa edeltäneeseen asuunsa.

Kolmisalista, eurooppalaiseen tyyliin kultaelementein, samettiverhoilla ja punaisella plyysillä sisustettua teatterirakennusta on kunnostettu useaan kertaan, muun muassa Hansakorttelin rakentamisen yhteydessä. Vuoden 2005 aikana toteutettiin massiivinen ja kallis paalutusurakka rakennuksen vajoamisen pysäyttämiseksi.

Helmikuussa 2021 rakennuksessa tapahtui laajahko vesivahinko, kun neljännen kerroksen haljenneesta vesijohdosta valui vettä talon läpi kellariin asti.

Rakennuksen omistaa Stiftelsen för Åbo Akademi.

Teatterin johtajat
------------------

Åbo Svenska Teaterin johtajina ovat toimineet

* Gunnar Berg 1919–1920
* Ernst Ahlbom 1920–1926
* Oscar Tengström 1926–1937
* Leo Golowin 1937–1945
* Rurik Ekroos 1945–1957, vt. johtaja 1959–1960
* Edvin Granell 1957–1959
* Ralf Långbacka 1960–1963
* Sara Strengell 1963–1965
* Carl-Axel Heiknert 1965–1968
* Disan von Rettig 1968–1969
* Lars Svedberg 1969–1972
* Ralf Forsström 1972–1973
* Hans Polster 1973–1975
* Hans Berglund 1975–1978
	+ Ritva Holmberg, taiteellinen johtaja 1975–1977
	+ Johan Simberg, taiteellinen johtaja 1977–1979
	+ Georg Malvius, taiteellinen johtaja 1979–1982
	+ Laura Pape-Butler, taiteellinen johtaja 1982–1984
	+ Georg Dolivo, taiteellinen johtaja 1984–1987
* Peter Snickars 1987–1989
* Paul Olin
	+ Dick Idman, taiteellinen johtaja 1989–1991
* Laila Björkstam 1991–1994
* Nina Kukkavaara 1994–1997
* Arn-Henrik Blomqvist 1997–2000
* Patrik Drake 2000–2006
* Joachim Thibblin 2006–2013
* Dick Holmström 2013–2016
* Jukka Aaltonen 2016–

Lähteet
-------

1. ↑  Jukka Aaltosesta ÅST:n uusi johtaja. *Turun Sanomat* 17.12.2015. Viitattu 8.1.2017.
2. ↑  Karhu, Annina: Spektaakkelimainen köyhien evankeliumi *Turun Sanomat*.  25.9.2010.  Arkistoitu 5.4.2015. Viitattu 13.10.2015.
3. ↑  Les Misérables siivitti Åbo Svenska Teaterin ennätysvuoteen *Turun Sanomat*.  13.1.2012. Viitattu 13.10.2015.
4. ↑  125-vuotias teatteritalo.  *Suomen Turku*, 1964 N:o 1.  Turkuseura.
5. ↑  Blöt personalpremiär på Åbo Svenska Teater.  *Hufvudstadsbladet*, 17.2.2021, s. 21. Artikkelin verkkoversio. Viitattu 17.2.2021.
6. ↑  Åbo svenska teater hakuteoksessa *Uppslagsverket Finland* (2012). (ruotsiksi)
7. ↑  Turkulainen teatteri ja kieliraja. *Suomen Turku* 1/1969, s. 7–8. Viitattu 12.8.2017.
8. 1 2  Ritva Holmberg Ruotsalaisen teatterin johtajaksi.[vanhentunut linkki] *Suomen Turku* 1/1975, s. 7. Viitattu 9.1.2020.
9. ↑   Dick Holmström on teatterin uusi johtaja Kaleva.
10. ↑  Dick Holmström blir ny chef för ÅST Åbo Underrättelser.  Arkistoitu 1.2.2014. Viitattu 13.11.2012.   
Åbo Svenska Teater hakee teatterinjohtajaa *Aamuset*.  13.10.2015.  Arkistoitu 8.1.2017. Viitattu 13.10.2015.

Aiheesta muualla
----------------

* Turun ruotsalaisen teatterin kotisivut
* Fellman, Ida: Åbo Svenska Teater är Finlands äldsta teater *Svenska Yle Arkivet*.  18.3.2014. Helsinki:  Yleisradio Oy. Viitattu 6.2.2023. (ruotsiksi)

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Turun ruotsalainen teatteri (Q2632947)ohje |
| --- |
|  |
| esiintymä kohteesta | teatteri |
|  |
| valtio | Suomi |
|  |
| sijaitsee hallinnollisessa yksikössä | Turku |
|  |
| katuosoite | Eerikinkatu 13–17 |
|  |
| koordinaatit | 60°27′02″N 22°15′58″E﻿ / ﻿60.4506°N 22.2661°E﻿ / 60.4506; 22.2661 |
|  |
|  |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Maantieteelliset Muokkaa Wikidatassa | 
* EUTA theatre

 |

 |